# PREDSEDA NÁRODNEJ RADY SLOVENSKEJ REPUBLIKY

Číslo: CRD-2177/2013



756

# ROZHODNUTIE

# PREDSEDU NÁRODNEJ RADY SLOVENSKEJ REPUBLIKY

zo 7. novembra 2013

o pridelení návrhu zákona, podaného poslancami Národnej rady Slovenskej republiky na prerokovanie výborom Národnej rady Slovenskej republiky

**N a v r h u j e m**

Národnej rade Slovenskej republiky

**A. p r i d e l i ť**

návrh poslancov Národnej rady Slovenskej republiky Jána FIGEĽA, Pavla ABRHANA a Moniky GIBALOVEJ na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov (tlač 772), doručený 4. novembra 2013

na prerokovanie

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre sociálne veci;

**B. u r č i ť**

a) k návrhu zákona ako gestorský Výbor Národnej rady Slovenskej republiky   
pre sociálne veci,

b) lehotu na prerokovanie návrhu zákona v druhom čítaní vo výbore   
**do 30 dní** a v gestorskom výbore **do 32 dní** od prerokovania návrhu zákona v Národnej rade Slovenskej republiky v prvom čítaní.

Pavol P a š k a  v. r.